PK พุ่งเกือบ 8% โบรกฯคาดกำไร H2/60 โตโดดเด่น
PK พุ่งเกือบ 8% ล่าสุด ณ เวลา 10.45 น. อยู่ที่ 5.45 บาท บวก 0.40 บาท หรือ 7.92% สูงสุด 5.45 บาท ต่ำสุด 5.10 บาท ด้วยมูลค่าซื้อขาย 151.14 ล้านบาท โบรกฯ แนะเก็งกำไร คาดกำไร 2H60 โตเด่น
22 พ.ค. 2560

ผู้สื่อข่าวรายงานว่าราคาหุ้นบริษัท พัฒน์กล จำกัด (มหาชน) หรือ PK ณ เวลา 10.45 น. อยู่ที่ 5.45 บาท บวก 0.40 บาท หรือ 7.92% สูงสุด 5.45 บาท ต่ำสุด 5.10 บาท ด้วยมูลค่าซื้อขาย 151.14 ล้านบาท ขณะที่ดัชนีตลาดหุ้นไทยโดยรวมบวก 0.54%

โดยบล.คันทรี่ กรุ๊ป ระบุในบทวิเคราะห์ แนะนำเก็งกำไร PK ทั้งนี้คาดว่ากำไรช่วงครึ่งหลังปีนี้ เติบโตโดดเด่นจากภาวะเศรษฐกิจไทยที่ฟื้นตัวและการขยายตลาดต่างประเทศ โดย PK รายงานผลประกอบการในไตรมาส 1/60 ฟื้นตัวโดยพลิกมีกำไรสุทธิ 79.34 ล้านบาท จากช่วงเดียวกันของปีก่อนที่ขาดทุนสุทธิ 3.26 ล้านบาท ซึ่งสร้างความคาดหวังต่อผลประกอบการที่เด่นต่อเนื่อง